Държавен вестник, бр. 20, 2007 г., стр. 116

С Т Р .  116
Д Ъ Р Ж А В Е Н   В Е С Т Н И К
Б Р О Й  20
2.2. Тенденции в развитието на професионал-
ното направление “Моторни превозни средства,
кораби и летателни апарати”
Нарастващите темпове на гражданско и про-
мишлено строителство, както и предстоящото про-
дължително изграждане на инфраструктурни обек-
ти като част от европейските (мащабно строител-
ство на магистрали, метро, газопроводи, АЕЦ—
Белене, и др.) предоставя възможности за разкри-
ване на нови работни места по професиите от про-
фесионалното направление “Моторни превозни
средства, кораби и летателни апарати”.
При синхронизиране на нормативната база с
тази на Европейския съюз се очаква да се обнови
машинният парк и да се повишат изискванията към
техническото състояние и безопасната експлоата-
ция на моторните превозни средства от направле-
нието, което предполага необходимостта от под-
готовка на подходящи специалисти.
2.3. Възможности за професионална реализация
Придобилият втора степен на професионал-
на квалификация по професията “Монтьор на по-
демно-транспортна техника” може да получи пра-
воспособност за управление на МПС, категория
“В” съгласно Наредбата за условията и реда за
обучение на кандидатите за придобиване на пра-
воспособност за управление на моторно превоз-
но средство и условията и реда за издаване на
разрешение за тяхното обучение (Наредба № 37
от 2002 г. на МТС).
Придобилият втора степен на професионална
квалификация по професията “Монтьор на подем-
но-транспортна техника” може да получи правос-
пособност при условията на Наредбата за услови-
ята и реда за придобиване на правоспособност за
упражняване на професии по управление на това-
роподемни кранове и подвижни работни площад-
ки (Наредба № 1 от 2002 г. на МОН и МТСП) и
Наредба № 9 от 2005 г. на МТС за изискванията за
експлоатационна годност на пристанищата:
—за специалността “Подемно-транспортна
техника, монтирана на пътни транспортни сред-
ства”: Машинист на кранове стрелови тип, мон-
тирани на автомобили или на самоходни или не-
самоходни шасита—II степен—за кранове с това-
роподемност до 16 тона; Управление на МПС ка-
тегория ”С”; Машинист на багери, предназначе-
ни за работа с кука, грайфери или електромаг-
нит—II степен, с товароподемност до 32 тона; Ма-
шинист на подвижни работни площадки; Водач
на мотокари и електрокари във вътрешния тран-
спорт на предприятията;
—за специалността “Подемно-транспортна тех-
ника с електрозадвижване”: Машинист на мосто-
ви и козлови кранове—II степен, с товароподем-
ност до 40 тона; Машинист на кулокранове—II сте-
пен, с товарен момент до 160 тонметра; Машинист
на щабелни кранове;
—за специалността “Пристанищна механиза-
ция”: Машинист на портални кранове—II степен,
с товароподемност до 40 тона; Машинист на
мостови и козлови кранове—II степен, с товаро-
подемност до 40 тона; Водач на мотокари и елек-
трокари във вътрешния транспорт на предприя-
тията.
Придобилите втора степен на професионал-
на квалификация по професията “Монтьор на по-
демно-транспортна техника” имат възможност
да се реализират както в направленията “Транс-
порт” и “Строителство”, така и в други отрасли
на икономиката—търговия, услуги, селско и гор-
ско стопанство и др.
Придобилите втора степен на професионал-
на квалификация по професията “Монтьор на по-
демно-транспортна техника” могат да постъпват
на работа на длъжностите (професиите) от На-
ционалната класификация на професиите и длъж-
ностите (НКПД, 2006 г.) от единични групи: 7231
Механици и монтьори на транспортни средства,
8322 Шофьори на леки автомобили, таксита и
покрити коли (фургони), 8324 Шофьори на теж-
котоварни автомобили, 8322 Шофьори на леки
автомобили, таксита и покрити коли, 8333 Кра-
нисти, оператори на повдигащи машини и срод-
ни на тях работници, 8334 Водачи и оператори на
открити товарни платформи с повдигащи уст-
ройства (фургони), както и други, допълнени при
актуализиране на НКПД.
2.4. Възможност за повишаване на професио-
налната квалификация
Придобилите втора степен на професионална
квалификация по дадена специалност от професи-
ята “Монтьор на подемно-транспортна техника”
могат да се обучават по друга специалност от съ-
щата професия, като се зачитат резултатите от
обучението по общата задължителна професионал-
на подготовка—единна за всички професионални
направления, по отрасловата задължителна про-
фесионална подготовка—единна за всички профе-
сии от професионално направление “Моторни пре-
возни средства, кораби и летателни апарати” и по
специфичната за професията “Монтьор на подем-
но-транспортна техника” задължителна професи-
онална подготовка.
Придобилите втора степен на професионал-
на квалификация по дадена специалност от про-
фесия “Монтьор на подемнотранспортна техни-
ка” могат да се обучават по специалност от друга
професия от направление “Моторни превозни
средства, кораби и летателни апарати”, като се
зачитат резултатите от обучението му по обща-
та задължителна професионална подготовка—
единна за всички професионални направления, и
по отрасловата задължителна професионална
подготовка—единна за всички професии от това
направление.
След придобиване на втора степен на професи-
онална квалификация по професията “Монтьор на
подемно-транспортна техника” обучаваният може
да продължи обучението си за придобиване на трета
степен на професионална квалификация по съща-
та специалност от професията “Техник на подем-
но-транспортна техника”.